楊鍾英

楊鍾英（），字初暘，福建漳州府長泰縣人，明朝政治人物。

生平 
万历二十九年（1601年）辛丑科進士，授户部主事，升工曹员外郎，外转衡州牧，继補宁波郡守，其俗以女许人，既而悔之改字，不为怪。甫下车，牒诉纷纭，钟英援礼据律，判归初婚，皆翕服。有穷不能婚娶者，捐俸助之，俗遂变。建育婴堂，置义田，按月课试诸生，众戴之，称为杨父。巡按御史最其政，当内迁，父老走相告曰：大吏夺我民良二千石乎？咸匍匐乞再任，有诏升宁绍道，驻宁波，从民望也。宁波滨海，故有验船规例，岁可得银万有奇，悉除去。秩满，卒于官，民立祠祀之。顺治辛丑，子杨梦枝登进士，道经宁波，故老走迎罗拜曰：噫！是吾杨父之子也。

家族 
族人楊瑩鍾，万历进士。

参考文献

Z
長泰人
明朝户部主事
明朝工部员外郎
明朝衡州府知府
明朝宁波府知府